בני עי"ש

**בְּנֵי עַיִ"שׁ** היא מועצה מקומית במחוז המרכז בישראל, סמוך לכביש 40 דרומית לגדרה, ומזרחית לגן יבנה. היא הוכרזה כמועצה מקומית בשנת 1981. בצפון היא גובלת במועצה מקומית גדרה, במערב, בדרום ובמזרח במועצה אזורית באר טוביה ובמערב היא סמוכה למועצה אזורית נחל שורק.

מקור השם "בני עי"ש" הוא ראשי תיבות שמו של הרב עקיבא יוסף שלזינגר, מראשוני הפועלים באופן מעשי לרכישת אדמות ולפיתוח החקלאות בארץ.

## היסטוריה
במהלך מלחמת העולם השנייה, בשנת 1941, הקימו הבריטים בסיוע יחידה פולנית מחנה צבאי בשטח היישוב.

בשטח המחנה הוקמה בראשית שנות ה-50 "מעברת נחל שורק" שנקראה גם "מעברת משמיע שלום" ו"מעברת מסמיה". למעלה ממחצית העולים במעברה היו יוצאי תימן, כרבע יוצאי פרס והשאר יוצאי עיראק ומרוקו. העולים הועסקו במושבים הסמוכים בעבודות חקלאות שונות. התושבים ביקשו שיכון במקום, אולם מוסדות התכנון התנגדו לדרישה. לבסוף, בשנת 1956, הוחלט על הקמת שיכון עבור תושבי המעברה מצפון למעברה, בכניסה לקיבוץ חפץ חיים, והשיכון נקרא בני עי"ש. היישוב הוקם על ידי פועלי אגודת ישראל.

העולים התגוררו בצריפים בני שני חדרים בני כשלושים מטר רבוע והשירותים היו בחוץ. לכל צריף היה משק עזר.

ב-7 באוקטובר 1957 הוקם היישוב ובפברואר 1958 נחגגה חנוכת היישוב, שכלל 150 יחידות דיור עם משקי עזר.באותה שנה הוקם הוועד המקומי שפעל בכפוף למועצה אזורית נחל שורק.
ב-1962 הועבר שטח היישוב לתחום מועצה אזורית חבל יבנה.
לאחר מאבקים רבים בחודש יוני 1981 זכה היישוב למעמד של מועצה מקומית.

בשנות ה-90 הוקמו ביישוב שכונות חדשות שאוכלסו בעיקר על ידי עולים מחבר המדינות. בעקבות כך הפכו העולים לרוב ביישוב וב-1998 נבחר מארק בסין לראש המועצה המקומית הראשון בישראל מיוצאי ברית המועצות.

## אוכלוסייה

## מגדלי המים

צפונית ליישוב בני עי"ש נמצאים שני מגדלי מים, שנבנו בתקופת המנדט הבריטי.
המגדלים בנויים מלבני סיליקט, והם הוכרזו כמבנים לשימור. מגדלי המים ממוקמים על גבעה בגובה 85 מטר מעל פני הים, ממנה אפשר לערוך תצפית.

באירוע המרכזי לחגיגות יובל החמישים לבני עי"ש הוצגה תוכנית להפיכת מגדלי המים למוזיאון של העלייה לבני עי"ש, בשנותיה הראשונות ובשנות התשעים.

## חינוך
בבני עי"ש קיימים שני בתי ספר יסודיים "אופק" ובית ספר ממלכתי דתי "אפרתי". תלמידי היישוב העל יסודיים לומדים בתיכונים של יישובים סמוכים.

ביישוב ספרייה ציבורית בה תלמידים שמתקשים יכולים לקבל עזרה מתלמידי התיכון של היישוב, ולהעשיר את הידע שלהם בקריאת הספרים. בנוסף פועל במקום מתנ"ס עם מגוון חוגים.
[ממוזער|פסל ילדים בבני עי"ש. פוסל על ידי [ישראל פרימו|377x377 פיקסלים]]

תמונה:Afrati school.jpg|בית ספר אפרתי
תמונה:Merekaz meshari bney aiysh.jpg|מרכז מסחרי וספריה
תמונה:Bit sefer isodi OFEK.JPG|בית ספר אופק
תמונה:Rehove menahem egin.JPG|רחוב מנחם בגין
תמונה:Water tower bnei ayish.jpg|מגדלי המים בבני עי"ש
תמונה:BNEYISH.jpg|מראה כללי של שני מגדלי המים הצמודים


## ראשי המועצה
* 1980–1986: דוד שוקר
* 1986–1998: יצחק בן-יצחק
* 1998–2013: מארק בסין
* 2013–הווה: אריה גארלה

## סמל המועצה

סמלה הרשמי של המועצה, אומץ בינואר 1986. הסמל עגול, חצי התחתון תחום בצורת גלגל שיניים כתומה עליה רשום שם המועצה. גלגל השיניים מסמל את ערך העבודה. מעליו בית כפרי ממנו יוצאים 11 פסים המהווים תלמים, שניהם במטרה לסמל את אופיו הכפרי של היישוב. מימין לבית סמל מבנה גדול בכחול, ומעל לבית ציור של לוחות הברית, שמסמלים את ערכי היהדות ומעליו שמש אדומה המסמלת חופש ממנה יוצאות 11 קרניים. בשמאל הסמל ענף זית המסמל את הכמיהה לשלום.

## קישורים חיצוניים

* 
* 

## הערות שוליים

*
קטגוריה:יישובים שהוקמו ב-1958
קטגוריה:בסיסי הצבא הבריטי בארץ ישראל
קטגוריה:ישראל: מועצות מקומיות במחוז המרכז
קטגוריה:ישראל: יישובים הקרויים על שם אישים
קטגוריה:מישור החוף הדרומי: מועצות מקומיות